Jonathan Ceredig Davies

Llenor o Gymru ac arbenigwr ar lên gwerin Cymru oedd Jonathan Ceredig Davies (22 Mai 1859 – 29 Mawrth 1932). Cyhoeddai dan yr enw J. Ceredig Davies.Meic Stephens (gol.), Cydymaith i Lenyddiaeth Cymru (Gwasg Prifysgol Cymru). Teithiodd yn eang a chyhoeddodd sawl llyfr taith gan gynnwys dwy gyfrol am y Wladfa, Patagonia. Ond fe'i cofir yn bennaf am ei gyfraniad i astudiaethau llên gwerin gyda'r gyfrol nodedig Folk-lore of West and Mid-Wales (1911).

Bywgraffiad
Ganwyd Davies ar 22 Mai 1859, ym Mhlwyf Llangynllo, Ceredigion, yn fab J. C. Davies. Yn 1875, ac yn yntau'n ddim ond 16 oed, ymfudodd i'r Wladfa a dychwelodd i Gymru yn 1891; blwyddyn yn ddiweddarach, yn 1892 golygodd Yr Athrofa - lle cyhoeddodd golofn 'Anturiaethau yn Nhir y Cewri ' a gyhoeddwyd wedyn yn Saesneg (Llanbedr Pont Steffan, 1892). Yn 1898 ymwelodd â Gorllewin Awstralia gan aros yno am bedair blynedd tra'n astudio arferion traddodiadol y brodorion a gwnaeth lawer i hyrwyddo mudiadau crefydd a diwylliant ymhlith y Cymry a ymsefydlasai yno. Dychwelodd i Awstralia yn 1907, ac ymwelodd â Ffrainc a Sbaen yn 1924 cyn treulio gweddill ei oes yng Nghymru. Daeth i adnabod hanes, llên gwerin Cymru yn y cyfnod hwn, a'i hachyddiaeth. Bu farw ar  29 Mawrth 1932 yn Llanddewi-brefi.29 Mawrth 1932.Williams, W., (1953). DAVIES, JONATHAN CEREDIG (1859 - 1932), teithiwr ac achydd. Y Bywgraffiadur Cymreig. Adferwyd 22 Mai 2025, o https://bywgraffiadur.cymru/article/c-DAVI-CER-1859

Llyfryddiaeth
Darlith ar Batagonia (1891)
Patagonia: a Description of the Country (1892)
Adventures in the Land of Giants: a Patagonion Tale (1892)
Folk-lore of West and Mid-Wales (1911)
Welsh and Oriental Languages (1927)
Life, Travels and Reminiscences (!927)

Cyfeiriadau

Categori:Genedigaethau 1859
Categori:Marwolaethau 1932
Categori:Llên gwerin Cymru
Categori:Llenorion ffeithiol Cymraeg o Gymru
Categori:Llenorion taith y 19eg ganrif o Gymru
Categori:Llenorion taith yr 20fed ganrif o Gymru
Categori:Llenorion taith Saesneg o Gymru
Categori:Pobl o Geredigion